En Alamagn ar Reter e labouras Susanne Albrecht evel troourez war ar saozneg gant an anv Ingrid Jäger, hag e timezas gant ur skiantour, ur mab a voe ganet. Nag an tad nag ar bugel a ouie pezh he doa graet en amzer tremenet. E Köthen edo o chom. E 1986 e voe anavezet, goude skignañ keleier skinwel diwar-benn RAF en Alamagn ar Chornôg. Da Verlin e tilojas. Pa voe adunvanet Alamagn e voe kavet ha harzet dirak he ranndi dar 7 a viz Even 1990. Seizh den all a voe harzet dindan dek devezh. Kondaonet e voe da zaouzek vloaz toull-bach gant lez-varn uhel Stuttgart, ha dieubet e voe e 1996.